Diari Oficial de la Generalitat Valenciana


Sumari del DOGV 9696, del 03-10-2023 (2023/9935)

RESOLUCIÓ de 26 de setembre de 2023, de la Conselleria de Medi Ambient, Aigua, Infraestructures i Territori, per la qual es proveeix, pel sistema de lliure designació, la vacant anunciada per la convocatòria número 44/2023, de 4 de maig de 2023.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9696

Data del DOGV
:   03-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9935


Data del document
:   26-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * concurs administratiu

RESOLUCIÓ de 26 de setembre de 2023, de la Conselleria de Medi Ambient, Aigua, Infraestructures i Territori, per la qual es proveeix, pel sistema de lliure designació, la vacant anunciada per la convocatòria número 44/2023, de 4 de maig de 2023. [2023/9935]  
 Vista la Resolució de data de 4 de maig de 2023, de la Direcció General de Funció Pública, per la qual es convoca la provisió, pel sistema de lliure designació, del lloc de treball vacant de naturalesa funcionarial en la llavors denominada Conselleria de Política Territorial, Obres Públiques i Mobilitat número 39054, subdirector general d'Infraestructura Verda, Paisatge i Gestió Territorial, convocatòria número 44/2023.  
  
Vist l'informe preceptiu i vinculant, de data 5 de juny de 2023, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a aquesta convocatòria 44/2023, pel procediment de lliure designació, del lloc de treball número 39124.  
  
Tenint en compte les sol·licituds de participació presentades dins del termini conferit en la convocatòria, i d'elles les admeses i excloses per la Direcció General de Funció Pública.  
Analitzats els historials professionals de competències i capacitats aportats pels candidats admesos, s'ha considerat que l'aspirant Miguel Nicolás Montañana Palacios és més idoni per a l'adjudicació del lloc número 39757 amb caràcter definitiu, en atenció als seus extensos coneixements i experiència en matèria de paisatge i territori; tenint en compte, a més, la seua experiència en direcció d'equips de treball; així com pel seu ampli coneixement de l'estructura, organització i funcionament tant de l'antiga Conselleria de Política Territorial, Obres Públiques i Mobilitat com de l'actual Conselleria de Medi Ambient, Aigua, Infraestructures i Territori.  
Vist que la present resolució ha sigut fiscalitzada de conformitat.  
De conformitat amb el que es disposa en la base quarta de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, resolc:  
  
Nomenar Miguel Nicolás Montañana Palacios, funcionari de carrera del subgrup A1, cos A1-04-10, amb UIV 7477[...]E0, subdirector general d'Infraestructura Verda, Paisatge i Gestió Territorial de l'actual Direcció General d'Urbanisme, Paisatge i Avaluació Ambiental, d'aquesta conselleria, lloc de treball número 39159, subgrup A1, nivell competencial 30 i complement específic E050.  
  
El cessament en l'actual lloc de treball de la persona nomenada es produirà d'ofici el dia en què es publique la present resolució en el Diari Oficial de la Generalitat Valenciana, i la presa de possessió en el nou destí es produirà l'endemà de la publicació de la present resolució en el Diari Oficial de la Generalitat Valenciana.  
  
La publicació de la present resolució produirà els efectes de notificació, conforme amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució que posa fi a la via administrativa es podrà interposar, potestativament, recurs de reposició davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació; o recurs contenciós administratiu davant els jutjats contenciosos administratius de València, o del domicili del demandant a elecció d'aquest, en el termini de dos mesos, a comptar de l'endemà de la publicació.  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 26 de setembre de 2023.- La consellera de Medi Ambient, Aigua, Infraestructures i Territori (p. d. R 23.07.2019; DOGV 8600, 26.07.2019), el sotssecretari: José María Benlliure Moreno.